钦定古今图书集成/明伦汇编/闺媛典/第280卷 > 皇清十三 > 吴汝为继室汪氏
## 钦定古今图书集成/明伦汇编/闺媛典/第280卷 > 皇清十三 > 吴汝为继室汪氏

按《歙县志》：汪氏，吴汝为后妻，兵部侍郎汪南溟孙女。为早亡，氏年二十一，所生一子并前室遗孤共三雏，悉抚育如己出。性多恻隐，尝惠及贫窭，乡里咸德之。尝有盗劫其邻，后知与氏居仅隔一垣，相戒曰：“无惊此贤节妇。” 遂去。闻者莫不叹息。年五十七卒，有司旌表。